45 દિવસની નોટબંધીમાં શહેરની 45 જેટલી સરકારી, સહકારી અને ખાનગી બેંકોની 750 બ્રાંચમાં 18 હજાર કરોડની જૂની 500 અને 1000 કરોડની રકમ જમા કરવામાં આવી હતી. 8 નવેમ્બરે નોટબંધીને બે વર્ષ વીતી ગયા તેમ છતાં આજદિન સુધી વેપાર-ધંધામાં તેની અસર વર્તાતી હોવાનું શહેરના કાપડ અને ડાયમંડ ઉદ્યોગકારોનું મંતવ્ય છે. સરકારના દેશને ડિજિટલાઇઝેશન તરફ લઇ જવાના ચક્કરમાં બેંકો પાસે રૂપિયાની ખેંચ વર્તાઈ રહી છે. આ સાથે મોટી બે સરકારી બેંકોના 250 જેટલા એટીએમ પૈકી 40 ટકા એટીએમ આજે પણ ચાલતા નથી. તહેવારો દરમ્યાન નવી ચલણી નોટોની માંગ રહેતી હોય છે. એક આંકડા પ્રમાણે શહેરમાં 1000થી 1200 કરોડના રોકડ અને ચેકના વ્યવહાર થાય છે. ત્યારે દિવાળીના તહેવાર ટાણે પણ શહેરની મોટી બે ચેસ્ટ બેંકોમાં માત્ર 20 કરોડની નવી કરન્સી સપ્લાય કરવામાં આવી હતી.